Dato: 1. september 2018

**DU – din uddannelse**

* en introduktion til vejledere og kontaktlærere

**DU** er et dialog- vurderings- og aftaleredskab i samarbejdet med eleven om at opnå uddannelsens mål. DU skal anvendes igennem hele uddannelsen i alle uddannelsesperioder.

**FORMAL**

* At vejledningen kan blive fokuseret
* At være i dialog med eleven om uddannelsen så tidligt som muligt
* At eleven skaber overblik over sit uddannelsesforløb

**MÅL**

* At understøtte elevens fastholdelse i uddannelsen, så eleven gennemfører uddannelsen bedst mulig
* At identificere elevens lærings- og uddannelsesmæssige styrker og udfordringer, så elevens læringsproces og gode udbytte af uddannelsesforløbet styrkes

**KONKRET ANVENDELSE**

**DU** anvendes i skoleperioder ved 1. samtale og den afsluttende samtale i skoleperioden. Senest midt i perioden gennemgår kontaktlæreren eleven ud fra vurderingsskemaet med henblik på om man efterfølgende skal tale med eleven om det aktuelle standpunkt.

I praktikperioden anvendes **DU** ved alle samtaler.

**DU** består af 4 elementer:

* DIN UDDANNELSE – kan downloades redskabet fra skabelonfeltet i DU-IT
* Dialogguide
* Vurderingsredskab
* SLUT-SPOT praktik / SLUT-SPOT skole

DIN UDDANNELSE og SLUT-SPOT (praktik/skole) er et fælles redskab for elev og vejleder/kontaktlærer.

Dialogguiden og vejlederguiden er vedledninger til kontaktlærer og vejleder.

**Beskrivelse af de 4 elementer i DU:**

**DIN UDDANNELSE**

DIN UDDANNELSE består af 5 områder: faglige kompetencer, personlige kompetencer, trivsel, behov for støtte og stabilitet. Eleven anvender DIN UDDANNELSE som forberedelse til samtaler igennem uddannelsen.

DIN UDDANNELSE anvendes regelmæssigt i uddannelsesperioderne, dog minimum i starten og ved afslutningen af uddannelsesperioderne.

Arbejdet med DIN UDDANNELSE foregår i læringsrummet i DU-IT.

Eleven introduceres til DIN UDDANNELSE på skolen, og praktikken skal sikre, at eleverne har et kendskab til DIN UDDANNELSE ved starten af praktikperioden.

**DIALOGGUIDEN**

DIALOGGUIDEN strukturerer dialogerne mellem elev og kontaktlærer/vejleder og medvirker til at holde et uddannelsesfokus. DIALOGUIDEN indeholder forslag til, hvad man kan tale med eleverne om inden for modellens 5 områder.

DIALOGGUIDEN er et vejleder-/kontaktlærerdokument.

Eleven introduceres til, at de løbende vil blive vurderet i forhold til modellens 5 områder som minimum midtvejs og ved afslutningen i en uddannelsesperiode, idet de 5 områder har betydning for elevens udbytte af og gennemførelse af uddannelsesperioden.

**VURDERINGSREDSKAB**

Eleven vil løbende gennem uddannelsen blive vurderet ud fra tegn inden for de 5 områder, og formålet er at være i dialog med eleven og give eleven den bedste vejledning, feedback og feedforward i forhold til at gennemføre uddannelsen.

DIALOGGUIDEN er et vejleder-/kontaktlærerdokument.

**SLUT-SPOT praktik / skole**

SLUT-SPOT anvendes af eleven og kontaktlærer/vejleder til i fællesskab at få beskrevet, hvad eleven har lært, haft fokus på og er lykkedes med, og hvad hun skal arbejde videre med fremover i andre uddannelsesperioder. Elev og vejleder/kontaktlærer udfærdiger SLUT-SPOT i fællesskab.

Eleven uploader SLUT-SPOT til SPOT

På vegne af DU-IT-projektgruppen

Verner Sønderby

Praktikansvarlig og vejleder

vs@sosuoj.dk

Mobil: +45 2288 0133